《卢骏元宪使寄示会稽竞秀阁识舟亭二诗为各》
宋代·刘一止

葱笼秀拥秦山落，尽日春风吹岭脚。朝来领略到窗几，谁遣虚空出阿阁。

南台御史去天近，身与孤云生两角。胸中摸索千丈弦，更恐并吞有衡霍。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。